Document ID: 32014D0190

KOMISSION TÄYTÄNTÖÖNPANOPÄÄTÖS,
annettu 3 päivänä huhtikuuta 2014,
Euroopan aluekehitysrahaston, Euroopan sosiaalirahaston ja koheesiorahaston Investoinnit kasvuun ja työpaikkoihin -tavoitteen ja Euroopan alueellinen yhteistyö -tavoitteen mukaisten kokonaismäärärahojen jäsenvaltiokohtaisen vuosijakauman, nuorisotyöllisyysaloitteen erityismäärärahojen jäsenvaltiokohtaisen vuosijakauman ja tukikelpoisten alueiden luettelon sekä kunkin jäsenvaltion koheesio- ja rakennerahastomäärärahoista Verkkojen Eurooppa -välineelle ja vähävaraisimmille suunnattuun apuun siirrettävien määrien vahvistamisesta kaudelle 2014-2020
(tiedoksiannettu numerolla C(2014) 2082)
(2014/190/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1303/2013 (1) ja erityisesti sen 91 artiklan 2 kohdan ja 92 artiklan 6 ja 7 kohdan,
sekä katsoo seuraavaa:
(1)
Jotta rahastoille voidaan vahvistaa asianmukainen rahoituskehys, on asetuksen (EU) N:o 1303/2013 91 artiklan 2 kohdan mukaisesti tarpeen vahvistaa Investoinnit kasvuun ja työpaikkoihin -tavoitteen ja Euroopan alueellinen yhteistyö -tavoitteen mukaisten kokonaismäärärahojen vuosijakauma jäsenvaltioittain sekä Euroopan parlamentin ja neuvoston asetuksen (EU) N:o 1304/2013 (2) 16 artiklassa tarkoitetun nuorisotyöllisyysaloitteen erityismäärärahojen jäsenvaltiokohtainen vuosijakauma.
(2)
Asetuksen (EU) N:o 1303/2013 91 artiklan 2 kohdan mukaisesti tässä päätöksessä olisi vahvistettava nuorisotyöllisyysaloitteen tukikelpoisten alueiden luettelo.
(3)
On tarpeen vahvistaa Investoinnit kasvuun ja työpaikkoihin -tavoitteessa määriteltyjen eri alueluokkien mukaisesti kohdennettujen erityismäärärahojen jäsenvaltiokohtainen vuosijakauma, mukaan lukien Kyprokselle edellä mainitun asetuksen 92 artiklan 2 kohdan mukaisesti myönnettävä lisämääräraha vuosiksi 2014 ja 2015.
(4)
On tarpeen vahvistaa koheesiorahaston erityismäärärahojen jäsenvaltiokohtainen vuosijakauma, josta on vähennetty määrät, jotka jäsenvaltioiden on siirrettävä Verkkojen Eurooppa -välineelle edellä mainitun asetuksen 92 artiklan 6 kohdan mukaisesti.
(5)
On tarpeen vahvistaa Ranskan, Espanjan ja Portugalin syrjäisimpien alueiden hyväksi sekä vuoden 1994 liittymisasiakirjan pöytäkirjassa N:o 6 olevassa 2 artiklassa säädetyt perusteet täyttävien Suomen ja Ruotsin alueiden hyväksi myönnettävien erityismäärärahojen vuosijakauma.
(6)
On tarpeen vahvistaa nuorisotyöllisyysaloitteen erityismäärärahojen vuosijakauma.
(7)
On tarpeen vahvistaa kunkin jäsenvaltion koheesiorahastomäärärahoista Euroopan parlamentin ja neuvoston asetuksella (EU) N:o 1316/2013 (3) perustetulle Verkkojen Eurooppa -välineelle siirrettävä määrä.
(8)
On tarpeen vahvistaa Investoinnit kasvuun ja työpaikkoihin -tavoitteen mukaisista maksuista vähävaraisimmille suunnattuun apuun siirrettävä määrä. Tämä siirto perustuu vähävaraisimmille suunnatun eurooppalaisen avun rahaston (4) määrärahoihin.
(9)
On tarpeen vahvistaa komission suoraan tai välillisesti hallinnoimille kaupunkialueiden kestävän kehityksen alan innovatiivisille toimenpiteille myönnettävien erityismäärärahojen vuosijakauma.
(10)
On tarpeen vahvistaa Euroopan alueellinen yhteistyö -tavoitteen kokonaismäärärahojen ja sen kolmen osa-alueen erityismäärärahojen jäsenvaltiokohtainen vuosijakauma Euroopan parlamentin ja neuvoston asetuksen (EU) N:o 1299/2013 (5) 4 artiklan 1 kohdan mukaisesti.
(11)
Avoimuuden vuoksi kokonaismäärärahojen jakaumat olisi esitettävä vuoden 2011 hinnoin.
(12)
Jäsenvaltioiden suorittaman ohjelmatyön vuoksi vuosijakaumat olisi ilmoitettava käypinä hintoina asetuksen (EU) N:o 1303/2013 91 artiklan 1 kohdan mukaisen 2 prosentin vuotuisen indeksikorjauksen huomioon ottamiseksi ja niiden määrärahojen osoittamiseksi, jotka ovat todellisuudessa käytettävissä Verkkojen Eurooppa -välineelle suunnatun tuen, vähävaraisimmille suunnatun avun, komission aloitteesta annettavan teknisen tuen ja komission suoraan tai välillisesti hallinnoimille kaupunkialueiden kestävän kehityksen alan innovatiivisille toimenpiteille myönnettävien määrärahojen vähentämisen jälkeen,
ON HYVÄKSYNYT TÄMÄN PÄÄTÖKSEN:
1 artikla
Investoinnit kasvuun ja työpaikkoihin -tavoitteen mukaisten kokonaismäärärahojen jäsenvaltiokohtainen vuosijakauma vahvistetaan liitteessä I.
2 artikla
Euroopan alueellinen yhteistyö -tavoitteen mukaisten kokonaismäärärahojen jäsenvaltiokohtainen vuosijakauma vahvistetaan liitteessä II.
3 artikla
Nuorisotyöllisyysaloitteen erityismäärärahojen jäsenvaltiokohtainen vuosijakauma vahvistetaan liitteessä III.
4 artikla
Nuorisotyöllisyysaloitteen nojalla tukikelpoiset alueet luetellaan liitteessä IV.
5 artikla
Vähemmän kehittyneille alueille Investoinnit kasvuun ja työpaikkoihin -tavoitteen kautta kohdennettujen ja ohjelmatyöhön käytettävissä olevien kokonaismäärärahojen jäsenvaltiokohtainen vuosijakauma vahvistetaan liitteessä V.
6 artikla
Siirtymäalueille Investoinnit kasvuun ja työpaikkoihin -tavoitteen kautta kohdennettujen ja ohjelmatyöhön käytettävissä olevien kokonaismäärärahojen jäsenvaltiokohtainen vuosijakauma vahvistetaan liitteessä VI.
7 artikla
Kehittyneemmille alueille Investoinnit kasvuun ja työpaikkoihin -tavoitteen kautta kohdennettujen ja ohjelmatyöhön käytettävissä olevien kokonaismäärärahojen jäsenvaltiokohtainen vuosijakauma vahvistetaan liitteessä VII.
8 artikla
Koheesiorahastolle Investoinnit kasvuun ja työpaikkoihin -tavoitteen kautta kohdennettujen ja ohjelmatyöhön käytettävissä olevien kokonaismäärärahojen jäsenvaltiokohtainen vuosijakauma vahvistetaan liitteessä VIII.
9 artikla
Syrjäisimpien alueiden ja vuoden 1994 liittymisasiakirjan pöytäkirjassa 6 olevan 2 artiklan edellytykset täyttävien NUTS 2 -alueiden lisärahoitukseen Investoinnit kasvuun ja työpaikkoihin -tavoitteen kautta kohdennettujen ja ohjelmatyöhön käytettävissä olevien kokonaismäärärahojen jäsenvaltiokohtainen vuosijakauma vahvistetaan liitteessä IX.
10 artikla
Nuorisotyöllisyysaloitteen ohjelmatyöhön käytettävissä olevien erityismäärärahojen jäsenvaltiokohtainen vuosijakauma vahvistetaan liitteessä X.
11 artikla
Kunkin jäsenvaltion koheesiorahastomäärärahoista Verkkojen Eurooppa -välineelle siirrettävien määrärahojen vuosijakauma vahvistetaan liitteessä XI.
12 artikla
Kunkin jäsenvaltion Investoinnit kasvuun ja työpaikkoihin -tavoitteen mukaisista kokonaismäärärahoista vähävaraisimmille suunnattuun apuun siirrettävät määrät vahvistetaan liitteessä XII.
13 artikla
Komission suoraan tai välillisesti hallinnoimille kaupunkialueiden kestävän kehityksen alan innovatiivisille toimenpiteille myönnettävien määrärahojen vuosijakauma vahvistetaan liitteessä XIII.
14 artikla
Euroopan alueellinen yhteistyö -tavoitteen rajat ylittävän yhteistyön osa-alueen kautta kohdennettujen ja ohjelmatyöhön käytettävissä olevien kokonaismäärärahojen jäsenvaltiokohtainen vuosijakauma vahvistetaan liitteessä XIV.
15 artikla
Euroopan alueellinen yhteistyö -tavoitteen valtioiden välisen yhteistyön osa-alueen kautta kohdennettujen ja ohjelmatyöhön käytettävissä olevien kokonaismäärärahojen jäsenvaltiokohtainen vuosijakauma vahvistetaan liitteessä XV.
16 artikla
Euroopan alueellinen yhteistyö -tavoitteen alueiden välisen yhteistyön osa-alueen kautta kohdennettujen ja ohjelmatyöhön käytettävissä olevien kokonaismäärärahojen jäsenvaltiokohtainen vuosijakauma vahvistetaan liitteessä XVI.
17 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä huhtikuuta 2014.

Labels: 19
5
0
9
15